钦定古今图书集成/明伦汇编/氏族典/第384卷 > 李穆
## 钦定古今图书集成/明伦汇编/氏族典/第384卷 > 李穆

按《周书李穆传》：“穆字显庆，少明敏有度量。太祖入关，
便给事左右，深被亲遇，处以腹心之任。以功授都督从迎魏孝武，封永平县子。擒窦泰，复弘农，并有战功，
进爵为公。河桥之战，太祖所乘马中流矢，惊逸，太祖
堕于地，敌人追及之，左右皆奔散，穆乃以策扶太祖，
因大骂曰：‘尔曹主何在，尔独住此，敌人不疑，是贵人
也’。”乃舍之而过。穆以马授太祖，遂得俱免。自是恩盼
更隆，擢授武卫将军，加大都督、车骑大将军、仪同三
司，进爵武安郡公，特赐铁券，恕以十死。又赐穆世子
惇安乐郡公。征江陵功，封一子长城县侯。寻进位大
将军，赐姓㩉拔氏。俄除原州刺史，转雍州，入为小冢
宰。孝闵践阼，又别封一子为县伯。及植谋害晋公护，
穆坐除名。世宗即位，拜骠骑大将军、直州刺史。建德
元年，迁太保。六年，进位上柱国，除并州总管。时东夏
甫平，人情尚扰，穆镇之以静，百姓怀之。